section_heading: Dizajn i razvoj
paragraph_text: Prvi Potez 630 izgrađen je za pokrivanje potražnje u 1934. godini za većim lovačkim avionom koja je također dovela i do izrade uspješnog Bregueta 690. Prototip je poletio prvi put u 1936. godini i dokazao svoje izvrsne osobine. Potez 630 bio je trosjed potpuno metalne konstrukcije s učinkovitim aerodinamičkim linijama i dvostrukim repnim površinama. Ispod dugog staklenog poklopca kabine nalazila su se sjedala za pilota, promatrača ili zapovjednika koji je letio samo na misijama koje su to zahtijevale i stražnjeg mitraljesca koji je rukovao jednim pokretnim lakim mitraljezom.